CELEX: 62019CA0726
Language: fi
Date: 2021-06-03 00:00:00
Title: Asia C-726/19: Unionin tuomioistuimen tuomio (seitsemäs jaosto) 3.6.2021 (ennakkoratkaisupyyntö, jonka on esittänyt Tribunal Superior de Justicia de Madrid – Espanja) – Instituto Madrileño de Investigación y Desarrollo Rural, Agrario y Alimentario v. JN (Ennakkoratkaisupyyntö – Sosiaalipolitiikka – Direktiivi 1999/70/EY – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – 5 lauseke – Sovellettavuus – Perättäisten määräaikaisten työsopimusten tai työsuhteiden käsite – Julkisen sektorin määräaikaiset työsopimukset – Toimenpiteet perättäisten määräaikaisten työsopimusten tai työsuhteiden väärinkäytön estämiseksi ja sanktioimiseksi – Käsite ”perustellut syyt” tällaisten sopimusten perusteena – Vastaavat oikeudelliset toimenpiteet – Velvollisuus tulkita kansallista oikeutta unionin oikeuden mukaisesti – Talouskriisi)

19.7.2021   
            
            
               FI
            
            
               Euroopan unionin virallinen lehti
            
            
               C 289/7
            
         
      Unionin tuomioistuimen tuomio (seitsemäs jaosto) 3.6.2021 (ennakkoratkaisupyyntö, jonka on esittänyt Tribunal Superior de Justicia de Madrid – Espanja) – Instituto Madrileño de Investigación y Desarrollo Rural, Agrario y Alimentario v. JN
      (Asia C-726/19) (1)
      
      (Ennakkoratkaisupyyntö - Sosiaalipolitiikka - Direktiivi 1999/70/EY - Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus - 5 lauseke - Sovellettavuus - Perättäisten määräaikaisten työsopimusten tai työsuhteiden käsite - Julkisen sektorin määräaikaiset työsopimukset - Toimenpiteet perättäisten määräaikaisten työsopimusten tai työsuhteiden väärinkäytön estämiseksi ja sanktioimiseksi - Käsite ”perustellut syyt” tällaisten sopimusten perusteena - Vastaavat oikeudelliset toimenpiteet - Velvollisuus tulkita kansallista oikeutta unionin oikeuden mukaisesti - Talouskriisi)
      (2021/C 289/09)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Tribunal Superior de Justicia de Madrid
      
         Pääasian asianosaiset
      
      
         Valittaja: Instituto Madrileño de Investigación y Desarrollo Rural, Agrario y Alimentario
      
         Vastapuoli: JN
      
         Tuomiolauselma
      
      
                  1)
               
               
                  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan määräaikaista työtä koskevan 18.3.1999 tehdyn puitesopimuksen 5 lausekkeen 1 kohtaa on tulkittava siten, että se on esteenä kansallisen oikeuskäytännön mukaisesti tulkitulle kansalliselle lainsäädännölle, jossa yhtäältä sallitaan määräaikaisten työsopimusten uudistaminen odotettaessa julkisen sektorin työntekijöiden avointen toimien pysyvästi täyttämistä varten aloitettujen palvelukseenottomenettelyjen loppuun saattamista täsmentämättä kuitenkaan täsmällistä määräaikaa tällaisten menettelyjen loppuun saattamiseksi ja toisaalta kielletään sekä tällaisten työntekijöiden rinnastaminen muihin kuin vakituisiin, toistaiseksi voimassa olevan työsopimuksen perusteella työskenteleviin työntekijöihin että korvausten myöntäminen tällaisille työntekijöille. Jollei ennakkoratkaisua pyytäneen tuomioistuimen suoritettaviksi kuuluvista tarkistuksista muuta johdu, kyseiseen kansalliseen lainsäädäntöön ei nimittäin ilmeisesti sisälly mitään toimenpiteitä perättäisten työsopimusten väärinkäytön ehkäisemiseksi ja tarvittaessa seuraamusten määräämiseksi niiden väärinkäytöstä.
               
            
                  2)
               
               
                  Direktiivin 1999/70 liitteenä olevan määräaikaista työtä koskevan 18.3.1999 tehdyn puitesopimuksen 5 lausekkeen 1 kohtaa on tulkittava siten, että vuoden 2008 talouskriisiin liittyvillä puhtaasti taloudellisilla perusteilla ei voida oikeuttaa sitä, ettei kansalliseen oikeuteen sisälly mitään toimenpiteitä perättäisten määräaikaisten työsopimusten väärinkäytön ehkäisemiseksi ja seuraamusten määräämiseksi niiden väärinkäytöstä.
               
            
         (1)  EUVL C 432, 23.12.2019.